Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Iranin viikko sitten tekemä yllätyshyökkäys Israeliin -
oli maan presidentin Isaac Herzogin mukaan sodanjulistus.
"Tämä on nyt todellinen sota.
Iranin laukaisemat sadat ohjukset ja sotadroonit Israeliin -
olivat de facto sodanjulistus juutalaiselle valtiolle."
Näin siis Israelin presidentti Isaac Herzog totesi samana sunnuntaina.
Lauantaina noin 320 hyökkäysdroonia, ballistista ohjusta ja risteilyohjusta -
laukaistiin kohti Israelia. Tämä oli ensimmäinen kerta, -
kun Iran hyökkäsi Israeliin suoraan omalta alueeltaan.
IDF:n ilmapuolustus torjui Iranin historialliset iskut tehokkaasti.
Vaikka Iran teki historian suurimman drooni-hyökkäyksen -
Israel onnistui kuitenkin ampumaan siitä 99 prosenttia.
Presidentti Herzog huomautti, että Iranin suorien hyökkäysten lisäksi -
Israel joutui myös välitysryhmien, kuten Libanonin Hizbollahin -
ja Jemenin huthien tulituksen kohteeksi.
"Meidän kimppuumme hyökättiin viime yönä neljästä Lähi-idän kulmasta -
Iranin tukemien eri proxy-ryhmien toimesta, jotka ampuivat meitä kohti -
ohjuksia ja ballistisia ohjuksia, drooneja ja risteilyohjuksia."
Presidentti korosti, että ulkomaisten hallitusten on nyt vihdoinkin -
kohdattava tämä Teheranin luoma pahuuden valtakunta.
Iranin ja sen proxy-armeijoiden lähettämät droonit ja ohjukset -
ammuttiin alas jo ennen kuin ne ehtivät Israelin ilmatilaan -
erittäin tehokkaan ilmapuolustuksen ansiosta. Drooneja ja ohjuksia -
laukaistiin myös Irakista, Syyriasta, Libanonista ja Jemenistä.
Kaikkiaan Israeliin ammuttiin 170 droonia, 120 ballistista ohjusta -
ja 30 risteilyohjusta.
Niiden kaikkien yhteenlaskettu räjähdemäärä ylitti 60 tonnia.
Surmansa sai kolme jordanialaista, ja yksi seitsemänvuotias tyttö -
Aradin lähellä sijaitsevasta beduiinikylästä haavoittui vakavasti, -
ja muutamat kymmenet muut saavat edelleen hoitoa ahdistuksen vuoksi.
IDF:n tiedottaja Daniel Hagari sanoi, -
että Etelä-Israelissa sijaitsevan IDF:n Nevatimin tukikohdan -
infrastruktuurille aiheutui pieniä vahinkoja hyökkäyksen aikana.
Israeliin ammuttiin myös Libanonista yhteensä nelisenkymmentä ohjusta ja -
Israel vastasi vastahyökkäyksillä lähes reaaliajassa.
Lähes kaikki ohjukset tuhottiin -
joko pitkän kantaman Arrow-ohjusjärjestelmiä tai -
keskipitkän kantaman David's Sling -järjestelmää käyttäen.
Iron Dome, joka puolustaa hyvin lyhyen kantaman raketteja vastaan, -
ei ole yhtä tehokas drooneja ja pitkän kantaman ohjuksia vastaan.
US Centcom, eli Yhdysvaltojen Euroopan ja Lähi-idän komentokeskus
tuhosi yli 80 Israeliin suunnattua droonia ja kuusi ballistista ohjusta, -
jotka oli lähetetty Iranista ja Jemenistä.
Luvussa on mukana yksi ballistisen ohjuksen kantoraketti -
ja seitsemän droonia, jotka tuhottiin jo maassa ennen niiden laukaisua -
Iranin tukemien huthien hallitsemilla alueilla Jemenissä.
Yhdysvaltojen lisäksi myös Iso-Britannia, Ranska ja Jordania -
auttoivat Israelia estämään Iranin droonien ja ohjusten tuhoamisen.
Israelin tiedottajan amiraali Daniel Hagarin mukaan -
Ranskalla oli oma tärkeä roolinsa puolustaessaan juutalaisvaltiota -
tältä Iranin aivan ennennäkemättömältä hyökkäykseltä.
"Ranskalla on erittäin hyvää tekniikkaa, suihkukoneita, -
tutka-asemia ja tiedämme, että ne osallistuivat tehokkaasti -
ilmatilan partioimiseen." hän sanoi.
Myös Britannian kuninkaallisten ilmavoimien hävittäjäkoneet -
ja tankkauskoneet, jotka nousivat Kyprokselta, -
ampuivat alas drooneja lähellä Syyrian ja Irakin rajaa.
Etelä-Israelissa sijaitseva Nevatimin lentotukikohta -
oli myös Iranin ohjushyökkäyksen kohteena.
Aluksi ilmoitettiin sen kärsineen vähäisiä vaurioita.
Amerikkalainen lähde kertoi kuitenkin ABC Newsille, että tukikohtaan osui -
viisi iranilaista ohjusta Iranin ilmahyökkäyksen aikana.
Ne vaurioittivat pääkiitorataa, yhtä kuljetuskonetta ja useita varastotiloja.
Vahingot eivät olleet vähäpätöisiä, mutta huomattavasti pienempiä -
kuin mitä Iran oli tarkoittanut niiden olevan.
Iranin ulkoministeri Hossein Amir-Abdollahian -
kertoi suurlähettiläille ja diplomaattisille edustajille -
Teheranissa pitämässään puheessa, että Iranin sotilasoperaatio -
oli rajoitettu ja suunnattu F-35 lentueisiin.
Hän yritti puolustella hyökkäystä toteamalla: -
"Israelin tekemä hyökkäys konsulaattiimme -
rikkoo kansainvälisiä lakeja ja sopimuksia, -
emmekä epäröi puolustaa etujamme minkä tahansa hyökkäyksen edessä."
Johtavat israelilaiset poliitikot väittelivät sunnuntaina siitä, -
mikä olisi seuraava askel Iranin yönyli tekemän -
ohjus- ja drooni-hyökkäyksen jälkeen.
Salkuton ministeri ja Israelin sotakabinetin jäsen Benny Gantz -
vihjasi videolausunnossaan, ettei Israel vastaa välittömästi -
hyökkäyksellä Irania vastaan.
"Iran tulee kuitenkin maksamaan kovan hinnan hyökkäyksestään, -
mutta meidän määräämällämme oikealla tavalla ja ajallaan.
Tapahtuma ei ole ohi, eikä loppuun käsitelty." -
kertoi Gantz, sotakabinetin keskusteltua Iranin hyökkäyksestä.
"Rakennamme Iranin eteen alueellisen liittouman ja -
maksakoon Iran sen hinnan tavalla ja ajallaan, joka on meille oikea."
Benny Gantz kutsui myös Israelin ilmapuolustuksen tuloksia -
strategiseksi saavutukseksi, jota Israelin on hyödynnettävä -
kansallisen turvallisuutensa vuoksi.
"Vaikuttava ilmapuolustus eilen illalla antoi Israelille liikkumavaraa ja -
strategista joustavuutta. On myös todettava Iranin epäonnistuminen.
Meidän on omaksuttava nyt strateginen kärsivällisyys.
Israel myös tekee niin. Meidän ei tarvitse kiirehtiä vastauksessamme -
ja häiritä itsellemme asettamia prioriteetteja." Benny Gantz lisäsi.
"Nyt painopisteen on palattava voittoon Gazassa, Hamasin kaatamiseen -
ja panttivankien vapauttamiseen.
Se on oikea ja viisas teko. Iranin aika kyllä tulee."
Myös oppositiojohtaja ja Yesh Atidin puheenjohtaja Yair Lapid sanoi:
"IDF on vahva, puolustusteollisuutemme on vahva -
ja ihmiset ovat vahvoja. Israelin hallituksen on toimittava -
palauttaakseen 133 panttivankia koteihinsa mahdollisimman pian."
Iranin Israeliin tekemä suurhyökkäys ei jäänyt ainoaksi -
sen tekemäksi terroriteoksi viikko sitten.
Iranin joukot valtasivat israelilaiseen liikemieheen sidoksissa olevan -
portugalilaisen konttialuksen mcs Ariesin Omanin lahdella -
lähellä Persianlahdelle vievää Hormuzin salmea.
Alus oli tuolloin kansainvälisillä vesialueilla ja matkalla -
Persianlahdelta Intian suuntaan, kun iranilaiset kommandot valtasivat sen.
Aluksen omistaa Gortal Shipping -
ja se on vuokrattu ulkopuoliselle yhtiölle pitkäaikaisella sopimuksella.
Gortal Shipping puolestaan on sidoksissa Zodiac Maritimeen,-
jonka omistaa osittain israelilainen liikemies Eyal Ofer.
Alus purjehti Portugalin lipun alla, joten Iran on syyllistynyt -
kansainväliseen merirosvoukseen.
Laivan varustamoyhtiö kertoi, että aluksella on 25 hengen miehistö -
ja että Iran on ilmoittanut vievänsä aluksen Iranin aluevesille.
USA:n presidentti Joe Biden ilmoitti lähes välittömästi -
Iranin tekemän hyökkäyksen jälkeen, että Yhdysvallat ei tue -
Israelin mahdollista vastahyökkäystä Irania vastaan.
Näin siitäkin huolimatta, että kaksi viikkoa sitten, -
presidentti Biden ilmaisi rautaisen tukensa Israelille.
Joe Biden ja hänen vanhemmat neuvonantajansa -
ovat erittäin huolissaan siitä, että Israelin vastaus Iranin hyökkäykseen -
johtaisi alueelliseen sotaan, jolla voisi olla katastrofaaliset seuraukset.
Valkoisen talon korkea virkamies kertoi Axios-medialle.
Varmasti sillä, että Yhdysvallat joutuisi vedetyksi mukaan sotaan, -
olisi myös kielteiset vaikutukset Joe Bidenin presidentinvaalikampanjalle.
Israelin poliittiset kommentaattorit arvelevat pääministeri Netanjahun -
kuunnelleen Joe Bideniä tavallista herkemmällä korvalla.
Erään amerikkalaisen lähteen mukaan presidentti Biden soitti Netanjahulle -
ja kertoi tälle, että hänen pitäisi olla tyytyväinen siihen, -
että Iranin hyökkäys ei aiheuttanut merkittävää vahinkoa Israelille, -
ja kehotti häntä välttämään kostotoimia.
Iranin armeijan komentaja sanoi, että Iran tulee hyökkäämään Israeliin -
vielä ankarammin ja kohdistaa iskunsa myös Yhdysvaltain tukikohtiin -
ja muuhun omaisuuteen, jos Israel aloittaa kostotoimenpiteet.
"Vastauksemme tulee olemaan paljon suurempi kuin tämäniltainen -
sotilaallinen toiminta, jos Israel kostaa Irania vastaan."
Iranin asevoimien esikuntapäällikkö kenraalimajuri Mohammad Bagheri -
kertoi Press TV:lle, joka on valtion valvoma tv-uutiskanava.
Iranilla on aivan oma näkemyksensä
tehdyn ohjushyökkäyksen tuhovaikutuksista.
Iranin valtiontelevisio esittää jatkuvasti otteita tulipaloista ja -
tuhoista, kertoen niiden tapahtuneen hyökkäyksen seurauksena.
Tosiasiassa ja myös BBC:n tiedonhankintaosaston vahvistamana,
kyse on tulipalosta Chilessä ja se on useita kuukausia vanha videoleike, -
mutta Iranin tv väittää kansalleen sen olevan kuvaa Israelista.
YK:n pääsihteeri Antonio Guterres -
puhui viime sunnuntaina turvallisuusneuvoston kokouksessa -
vaatien maksimaalista malttia Iranin Israelin hyökkäyksen jälkeen.
Pääsihteerin mukaan Lähi-itä on nyt kuilun partaalla.
"Nyt on aika rauhoittua ja lievittää", hän sanoi YK:lle.
Pääsihteeri myös muistutti, että voimankäyttöön liittyvät kostotoimet -
ovat kansainvälisen oikeuden ja YK:n peruskirjan mukaan kiellettyjä.
Näin siis Iranin Israeliin tekemän hyökkäyksen jälkeen, -
kun Yhdysvallat kehotti turvallisuusneuvostoa saattamaan -
Teheranin hallintoa teostaan vastuuseen YK:ssa.
Guterresin viesti on siis, että Iran teki mitä teki, -
mutta jos Israel vastaa sodanjulistukseen voimalla, -
niin vasta se on kansainvälisen oikeuden mukaan kiellettyä.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.